Fylt+akkar

Ingredienser:
12 middels store eller 16 små akkar, renset ½ dl olivenolje, pluss olje til å pensle med 225 g hakket løk 4 hvitløkfedd, finhakket 100 g hakket presunto eller prosciutto 100 g ferskt brødrasp ½ dl nypresset sitronsaft 6 ss bladpersille, hakket salt nymalt pepper 1 egg, lett vispet - ¾ dl olivenolje 3-4 ss nypresset sitronsaft 2 ss tørket oregano

Tilberedning:
La kroppen på akkarene være hele og hakk opp armene. Sett til side. Varm ca ½ dl olivenolje i en stekepanne på middels varme. Ha i løken og fres den i 8-10 minutter, til den er myk. Ha i hvitløk, skinke, akkararmer og brødrasp og stek i ca 2 minutter under stadig omrøring, til alt er blandet. Ha i sitronsaft, persille, salt og pepper. Bland i egget, ta av varmen og la blandingen bli kald. Tenn opp i grillen. Fyll akkarene med den avkjølte blandingen og lukk åpningen med tannpirkere. Sett akkarene på metallspidd - tre akkarer på hvert spidd. Pensle med olivenolje og dryss på salt og pepper. Grill akkarene i ca 3 minutter på hver side, til de får tydelige, lysebrune merker etter grillingen. Snu dem bare en gang. Rør sammen olivenolje, sitronsaft og oregano i en bolle. Når akkarene er ferdig, legger du dem på et varmt fat og øser olivenoljeblandingen over. Server med en gang.

Tilbake til hovedsiden